Suvestinė redakcija nuo 2019-06-01

Nutarimas paskelbtas: TAR 2014-06-13, i. k. 2014-07573

TAR pastaba. iki šio nutarimo įsigaliojimo pradėtos, tačiau nebaigtos viešosios geležinkelių infrastruktūros objektų, nenaudojamų viešosios geležinkelių infrastruktūros valdytojo funkcijoms atlikti, nuomos aukciono procedūros baigiamos pagal iki šio nutarimo įsigaliojimo dienos galiojusią tvarką.

Lietuvos Respublikos Vyriausybė, Nutarimas

Nr. 351, 2019-04-10, paskelbta TAR 2019-04-18, i. k. 2019-06417

Dėl Lietuvos Respublikos Vyriausybės 2014 m. birželio 11 d. nutarimo Nr. 525 „Dėl Viešosios geležinkelių infrastruktūros objektų nuomos tvarkos aprašo patvirtinimo“ pakeitimo

Nauja redakcija nuo 2019-06-01:

Nr. 351, 2019-04-10, paskelbta TAR 2019-04-18, i. k. 2019-06417

Lietuvos Respublikos Vyriausybė

nutarimas

Dėl VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS TVARKOS APRAŠO PATVIRTINIMO IR LIETUVOS VALSTYBEI NUOSAVYBĖS TEISE PRIKLAUSANČIŲ GELEŽINKELIŲ PASLAUGŲ ĮRENGINIŲ NUOMOS

2014 m. birželio 11 d. Nr. 525

Vilnius

Vadovaudamasi Lietuvos Respublikos geležinkelių transporto kodekso 23 straipsnio 6 ir 9 dalimis, 302 straipsnio 10 dalimi, Lietuvos Respublikos Vyriausybė nutaria:

1.	Patvirtinti Viešosios geležinkelių infrastruktūros objektų nuomos tvarkos aprašą (pridedama).

2.	Nustatyti, kad, viešosios geležinkelių infrastruktūros valdytojui nuomojant Lietuvos valstybei nuosavybės teise priklausančius geležinkelių paslaugų įrenginius, mutatis mutandis taikomos šiuo nutarimu patvirtinto Viešosios geležinkelių infrastruktūros objektų nuomos tvarkos aprašo nuostatos, reglamentuojančios viešosios geležinkelių infrastruktūros objektų, nenaudojamų viešosios geležinkelių infrastruktūros valdytojo funkcijoms atlikti, nuomą.

Ministras Pirmininkas	Algirdas Butkevičius

Susisiekimo ministras	Rimantas Sinkevičius

PATVIRTINTA
Lietuvos Respublikos Vyriausybės
2014 m. birželio 11 d. nutarimu Nr. 525
(Lietuvos Respublikos Vyriausybės
2016 m. rugpjūčio 31 d. nutarimo Nr. 889
redakcija)

VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS TVARKOS APRAŠAS

I SKYRIUS

BENDROSIOS NUOSTATOS

1. Viešosios geležinkelių infrastruktūros objektų nuomos tvarkos aprašas (toliau – Aprašas) nustato viešosios geležinkelių infrastruktūros objektų, nenaudojamų viešosios geležinkelių infrastruktūros valdytojo funkcijoms atlikti, išskyrus viešosios geležinkelių infrastruktūros kelius, nuomos tvarką.

2. Apraše vartojamos sąvokos apibrėžtos Lietuvos Respublikos geležinkelių transporto kodekse (toliau – Kodeksas).

3. Sprendimą dėl viešosios geležinkelių infrastruktūros objektų nuomos, kuriame taip pat nurodomas viešosios geležinkelių infrastruktūros objekto nuomos būdas, numatomas viešosios geležinkelių infrastruktūros objekto nuomos terminas ir viešosios geležinkelių infrastruktūros objekto naudojimo sąlygos, priima viešosios geležinkelių infrastruktūros valdytojas.

4. Viešosios geležinkelių infrastruktūros objektų nuomos procedūras (išskyrus viešosios geležinkelių infrastruktūros objekto nuomos sutarties sudarymą) vykdo viešosios geležinkelių infrastruktūros valdytojo sudaryta nuolatinė komisija (toliau – komisija) ne mažiau kaip iš 5 viešosios geležinkelių infrastruktūros valdytojo atstovų (vienas iš jų skiriamas komisijos pirmininku). Jie turi būti nešališki asmenims, ketinantiems išsinuomoti viešosios geležinkelių infrastruktūros objektus. Komisijos narys turi nusišalinti nuo viešosios geležinkelių infrastruktūros objektų nuomos metu priimamų sprendimų priėmimo, jeigu jis su viešosios geležinkelių infrastruktūros objektų nuomos procedūrose dalyvaujančiu asmeniu ar jo įgaliotu atstovu susijęs šeimos ar giminystės ryšiais arba yra veikiamas kitų sąlygų, galinčių turėti įtakos jo nešališkumui. Komisijos nariai, prieš pradėdami vykdyti viešosios geležinkelių infrastruktūros objekto nuomos procedūras, turi pasirašyti viešosios geležinkelių infrastruktūros valdytojo nustatytos formos nešališkumo deklaracijas.

II SKYRIUS

VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS ORGANIZAVIMAS AUKCIONO BŪDU

PIRMASIS SKIRSNIS

AUKCIONO PASKELBIMAS

5. Prieš skelbiant viešosios geležinkelių infrastruktūros objekto nuomos aukcioną (toliau – aukcionas), viešosios geležinkelių infrastruktūros valdytojas patvirtina pradinį viešosios geležinkelių infrastruktūros objekto nuompinigių dydį, kuris nustatomas mutatis mutandis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių, patvirtintų Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ (toliau – Taisyklės), nustatyta tvarka. Jeigu du kartus paskelbus aukcioną pasiūlymo nepateikia nė vienas asmuo, skelbiant to paties viešosios geležinkelių infrastruktūros objekto aukcioną trečią kartą, pradinį nuompinigių dydį viešosios geležinkelių infrastruktūros valdytojas gali sumažinti, bet ne daugiau kaip 30 procentų; skelbiant kiekvieną paskesnį to paties viešosios geležinkelių infrastruktūros objekto aukcioną, pradinį nuompinigių dydį viešosios geležinkelių infrastruktūros valdytojas gali sumažinti, bet ne daugiau kaip 10 procentų prieš tai nustatyto nuompinigių dydžio. Pradinis nuompinigių dydis negali būti sumažintas daugiau kaip 90 procentų.

6. Apie aukcioną ne vėliau kaip prieš 5 darbo dienas, bet ne anksčiau kaip prieš 10 darbo dienų iki dokumentų registravimo termino pradžios komisija skelbia viešosios geležinkelių infrastruktūros valdytojo interneto svetainėje ir bent vienoje vietinėje (pagal viešosios geležinkelių infrastruktūros objekto buvimo vietą) informavimo priemonėje. Skelbime turi būti nurodyta:

6.1. informacija apie nuomojamą viešosios geležinkelių infrastruktūros objektą (viešosios geležinkelių infrastruktūros objekto pavadinimas, kadastro numeris, adresas, kiti viešosios geležinkelių infrastruktūros objektą identifikuojantys duomenys);

6.2. viešosios geležinkelių infrastruktūros objekto naudojimo sąlygos;

6.3. pradinis viešosios geležinkelių infrastruktūros objekto nuompinigių dydis ir pridėtinės vertės mokestis (toliau – PVM), jeigu jis turi būti skaičiuojamas, nuompinigių mokėjimo grafikas;

6.4. viešosios geležinkelių infrastruktūros objekto nuomos sutarties (toliau – nuomos sutartis) trukmė (terminas);

6.5. minimalus viešosios geležinkelių infrastruktūros objekto nuompinigių dydžio didinimo intervalas aukciono metu;

6.6. dokumentų registravimo vieta, data ir dokumentų registravimo pradžios ir pabaigos laikas;

6.7. vokų su dokumentais atplėšimo, vertinimo ir aukciono vieta, data ir laikas, aukciono numeris;

6.8. asmens, atsakingo už Aprašo 7 punkte nurodytos apžiūros organizavimą, vardas, pavardė, telefono numeris, elektroninio pašto adresas, šios apžiūros tiksli data ir laikas;

6.9. finansų įstaigos (skyriaus, filialo), kuriai prieš atvykstant registruotis aukciono dalyviu turi būti sumokėtas pradinis įnašas, pavadinimas, kodas, adresas ir sąskaitos numeris, taip pat Aprašo 8 punkte nurodyta informacija;

6.10. informacija apie tai, kad aukciono laimėtojui atsisakius sudaryti nuomos sutartį arba neatvykus pasirašyti nuomos sutarties pradinis įnašas jam nebus grąžinamas, o aukciono laimėtoju bus pripažintas kitas pagal eilę aukciono dalyvis, pateikęs Aprašo 9 punkte nurodytus dokumentus ir pasiūlęs didžiausią viešosios geležinkelių infrastruktūros objekto nuompinigių dydį.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

7. Numatomą išnuomoti viešosios geležinkelių infrastruktūros objektą asmenys gali apžiūrėti skelbime nurodytu laiku arba kitu laiku, suderintu su asmeniu, atsakingu už viešosios geležinkelių infrastruktūros objektų apžiūros organizavimą, bet ne vėliau kaip likus 3 darbo dienoms iki dokumentų registravimo pradžios.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

ANTRASIS SKIRSNIS

DOKUMENTŲ REGISTRAVIMAS, AUKCIONO VYKDYMAS, NUOMOS SUTARTIES SUDARYMAS

Pakeistas skirsnio pavadinimas:

Nr. 351, 2019-04-10, paskelbta TAR 2019-04-18, i. k. 2019-06417

8. Asmuo, ketinantis dalyvauti aukcione, arba jo įgaliotas atstovas turi sumokėti į viešosios geležinkelių infrastruktūros valdytojo nurodytą finansų įstaigos (skyriaus, filialo) sąskaitą pradinį įnašą – 3 mėnesių pradinio viešosios geležinkelių infrastruktūros objekto nuompinigių dydžio sumą; jeigu aukciono dalyvis yra PVM mokėtojas, sumokamas pradinis įnašas, lygus paskelbtam 3 mėnesių pradiniam viešosios geležinkelių infrastruktūros objekto nuompinigių dydžiui su PVM, jeigu jis turi būti skaičiuojamas. Jeigu viešosios geležinkelių infrastruktūros objektas nuomojamas trumpesniam nei 3 mėnesių laikotarpiui, turi būti sumokėta skelbime nurodyta pradinio viešosios geležinkelių infrastruktūros objekto nuompinigių dydžio suma už visą viešosios geležinkelių infrastruktūros objekto nuomos laikotarpį.

9. Asmuo, ketinantis dalyvauti aukcione, arba jo įgaliotas atstovas ne vėliau kaip iki paskutinės skelbime nurodytos dokumentų registravimo dienos komisijai turi pateikti šiuos dokumentus:

9.1. paraišką dalyvauti aukcione (toliau – paraiška), kurioje nurodoma asmens, ketinančio dalyvauti aukcione, ar jo įgalioto atstovo vardas, pavardė ir gyvenamosios vietos adresas (šie reikalavimai taikomi fiziniams asmenims), asmens teisinė forma, pavadinimas, kodas ir buveinės adresas (šie reikalavimai taikomi juridiniams asmenims ar kitoms organizacijoms), kontaktinio asmens telefono numeris, elektroninio pašto adresas, finansų įstaigos (skyriaus, filialo) sąskaitos, į kurią komisija turi pervesti grąžinamą pradinį įnašą, numeris, finansų įstaigos (skyriaus, filialo) pavadinimas, kodas ir adresas, siūlomas viešosios geležinkelių infrastruktūros objekto nuompinigių dydis;

9.2. įgaliojimą, jeigu asmeniui, ketinančiam dalyvauti aukcione, atstovauja jo įgaliotas atstovas;

9.3. fizinio asmens tapatybę patvirtinantį dokumentą (šis reikalavimas taikomas fiziniams asmenims), Lietuvos Respublikos arba užsienio juridinio asmens ar kitos organizacijos registravimo dokumento, jeigu pagal asmens registravimo vietos įstatymus toks asmuo privalo juos turėti, patvirtintą kopiją (šis reikalavimas taikomas juridiniams asmenims); jeigu minėtas dokumentas nepateikiamas, tačiau komisija po dokumentų registravimo termino pabaigos, atplėšusi vokus, jį gauna pati be atskiro prašymo pateikti trūkstamus dokumentus (ši išimtis taikoma juridinių asmenų atveju), laikoma, kad šiame papunktyje nustatytas reikalavimas įvykdytas;

9.4. finansų įstaigos (skyriaus, filialo) išduotus dokumentus, kuriais patvirtinama, kad sumokėtas pradinis įnašas; jeigu minėtas dokumentas nepateikiamas, tačiau komisija po dokumentų registravimo termino pabaigos, atplėšusi vokus, nustato, kad pradinis įnašas gautas, laikoma, kad šiame papunktyje nustatytas reikalavimas įvykdytas.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

10. Aprašo 9 punkte nurodyti dokumentai komisijai pateikiami asmeniškai arba siunčiami paštu (įvertintąja pašto siunta su apyrašu ir sumokėjus siuntos mokestį arba registruotąja pašto siunta). Ant voko rašomas komisijos pavadinimas ir viešosios geležinkelių infrastruktūros valdytojo registracijos adresas, norimo išsinuomoti viešosios geležinkelių infrastruktūros objekto pavadinimas, nurodytas šio objekto nekilnojamojo turto registro pažymoje, kadastro numeris, aukciono numeris, aukciono data, nuoroda „Viešosios geležinkelių infrastruktūros objekto nuomos aukcionui“ ir asmens, ketinančio dalyvauti aukcione, ar jo įgalioto atstovo kontaktiniai duomenys.

11. Asmuo, atsakingas už dokumentų registravimą, gautus vokus su dokumentais registruoja pažymoje ir nurodo voko gavimo datą, tikslų laiką (minutės tikslumu). Minėti duomenys užrašomi ir ant gauto užklijuoto voko su dokumentais. Pažymoje neregistruojami neužklijuoti vokai, vokai, pagal užrašą ant kurių neįmanoma nustatyti norimo išsinuomoti viešosios geležinkelių infrastruktūros objekto, jeigu minėti trūkumai neištaisyti dokumentų registravimo metu, ir vokai, išsiųsti pasibaigus dokumentų registravimui, išskyrus tą atvejį, kai vokas įteiktas universaliosios pašto paslaugos teikėjui iki paskutinės dokumentų registravimo dienos 24 valandos.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

12. Gautus neužklijuotus vokus, vokus, pagal užrašą ant kurių neįmanoma nustatyti norimo išsinuomoti viešosios geležinkelių infrastruktūros objekto, jeigu minėti trūkumai neištaisyti dokumentų registravimo metu, ir vokus, kurie gauti paštu pasibaigus dokumentų registravimui, išskyrus tą atvejį, kai vokas įteiktas universaliosios pašto paslaugos teikėjui iki paskutinės dokumentų registravimo dienos 24 valandos, ne vėliau kaip kitą darbo dieną po jų gavimo asmuo, atsakingas už dokumentų registravimą, išsiunčia registruotąja pašto siunta asmeniui, pateikusiam dokumentus, ir nurodo priežastis, dėl kurių dokumentai grąžinti.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

13. Asmuo, ketinantis dalyvauti aukcione, ar jo įgaliotas atstovas iki dokumentų registravimo termino pabaigos turi teisę atsisakyti dalyvauti aukcione – pateikti komisijai prašymą grąžinti voką su dokumentais. Komisija pažymoje turi įrašyti apie asmens atsisakymą dalyvauti aukcione, nurodyti atsisakymo datą ir laiką, pasirašyti. Asmeniui, atsisakiusiam dalyvauti aukcione, dokumentai grąžinami įvykus aukcionui arba pasibaigus dokumentų registravimui, jeigu dalyvauti aukcione neįsiregistruoja nė vienas kitas asmuo. Pradinis įnašas grąžinamas į atsisakiusio dalyvauti aukcione asmens nurodytą finansų įstaigos (skyriaus, filialo) sąskaitą per 5 darbo dienas po aukciono arba per 5 darbo dienas po dokumentų registravimo termino pabaigos, jeigu dalyvauti aukcione neįsiregistruoja nė vienas kitas asmuo.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

14. Asmuo, ketinantis dalyvauti aukcione, ar jo įgaliotas atstovas iki dokumentų registravimo termino pabaigos turi teisę pateikti naujus Aprašo 9 punkte nurodytus dokumentus. Tokiu atveju pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Aukciono dalyviui, pateikusiam voką su naujais dokumentais, ankstesni dokumentai negrąžinami.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

15. Komisija Aprašo 6.6 papunktyje nurodytą dieną, kuri yra ne vėlesnė kaip 3 darbo dienos po dokumentų registravimo termino pabaigos, atplėšia vokus su dokumentais ir įvertinusi asmenų, ketinančių dalyvauti aukcione, pateiktus dokumentus, pripažinusi juos tinkamais ir nustačiusi, kad pradinis įnašas gautas, įregistruoja šiuos asmenis aukciono dalyviais ir pradeda aukcioną.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

16. Pradinis įnašas asmenims, neįregistruotiems aukciono dalyviais, grąžinamas mutatis mutandis Aprašo 13 punkte nustatyta tvarka.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

17. Neteko galios nuo 2019-06-01

Punkto naikinimas:

Nr. 351, 2019-04-10, paskelbta TAR 2019-04-18, i. k. 2019-06417

18. Dalyvauti aukcione turi teisę įregistruoti aukciono dalyviai, o aukcioną stebėti gali ir kiti norintys būti aukciono žiūrovais asmenys. Komisija turi teisę pašalinti iš patalpos (teritorijos), kurioje vyksta aukcionas, asmenis, trukdančius vykdyti aukcioną.

19. Prieš pradėdamas aukcioną, komisijos pirmininkas privalo apibūdinti išnuomojamą viešosios geležinkelių infrastruktūros objektą ir paskelbti skelbime nurodytą pradinį viešosios geležinkelių infrastruktūros objekto nuompinigių dydį.

20. Atlikęs Aprašo 19 punkte nurodytus veiksmus, komisijos pirmininkas paskelbia aukciono dalyvių registracijos numerius ir vokuose nurodytą didžiausią viešosios geležinkelių infrastruktūros objekto nuompinigių dydį, kuris laikomas pradiniu viešosios geležinkelių infrastruktūros objekto nuompinigių dydžiu, minimalų kainos didinimo intervalą. Aukciono dalyviams suteikiama teisė toliau varžytis – didinti viešosios geležinkelių infrastruktūros objekto nuompinigių dydį, ir plaktuko dūžiu komisijos pirmininkas fiksuoja aukciono pradžią.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

21. Aukciono dalyviai, siūlydami viešosios geležinkelių infrastruktūros objekto nuompinigių dydį, turi garsiai skelbti savo siūlomą viešosios geležinkelių infrastruktūros objekto nuompinigių dydį. Aukciono dalyvių siūlomas viešosios geležinkelių infrastruktūros objekto nuompinigių dydis turi būti didesnis už prieš tai pasiūlytą šių nuompinigių dydį ne mažesniu kaip aukciono skelbime nurodytu minimaliu viešosios geležinkelių infrastruktūros nuompiningių dydžio didinimo intervalu. Jeigu aukciono dalyvio pasiūlytas viešosios geležinkelių infrastruktūros objekto nuompinigių dydis neatitinka aukciono skelbime nurodyto minimalaus šio dydžio didinimo intervalo, šis pasiūlymas nepriimamas komisijos pirmininkui balsu apie tai pranešus visiems aukciono dalyviams, o aukcionas tęsiamas nuo paskutinio pasiūlyto ir Aprašo 6.5 papunkčio reikalavimus atitinkančio minimalaus viešosios geležinkelių infrastruktūros objekto nuompinigių dydžio. Komisijos pirmininkas pakartoja kiekvieną šiame Aprašo punkte nustatyta tvarka pasiūlytą viešosios geležinkelių infrastruktūros objekto nuompinigių dydį, fiksuodamas jį plaktuko dūžiu. Jeigu nė vienas iš dalyvių nebesiūlo didesnio viešosios geležinkelių infrastruktūros objekto nuompinigių dydžio, komisijos pirmininkas skelbia galutinį didžiausią siūlomą viešosios geležinkelių infrastruktūros objekto nuompinigių dydį, jį pasiūliusio aukciono dalyvio registracijos numerį, pasiūlytą sumą pakartoja 3 kartus, fiksuodamas 3 plaktuko dūžiais. Nuskambėjus trečiajam plaktuko dūžiui, didžiausią viešosios geležinkelių infrastruktūros objekto nuompinigių dydį pasiūlęs aukciono dalyvis pripažįstamas aukciono laimėtoju. Didžiausias pasiūlytas viešosios geležinkelių infrastruktūros objekto nuompinigių dydis ir jį pasiūliusio aukciono dalyvio registracijos numeris įrašomi į aukciono protokolą.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

22. Didžiausią viešosios geležinkelių infrastruktūros objekto nuompinigių dydį pasiūlęs aukciono dalyvis komisijai turi nedelsdamas pateikti asmens tapatybę patvirtinantį dokumentą ir parašu patvirtinti, kad galutinis nuompinigių dydis, nurodytas aukciono protokole, atitinka jo pasiūlytąjį. Jeigu aukciono dalyvis nepateikia asmens tapatybę patvirtinančio dokumento arba nepasirašo protokolo, aukciono laimėtoju laikomas aukciono dalyvis, kuris pasiūlė didžiausią nuompinigių dydį po aukciono dalyvio, kuris nepateikė asmens tapatybę patvirtinančio dokumento arba nepasirašė protokolo. Aukciono dalyviui, kuris dalyvavo aukcione ir nepateikė asmens tapatybę patvirtinančio dokumento arba nepasirašė protokolo, pradinis įnašas negrąžinamas.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

23. Kai aukcioną laimi voke didžiausią nuompinigių dydį pasiūlęs, bet į aukcioną neatvykęs aukciono dalyvis, jam ne vėliau kaip per 3 darbo dienas nuo aukciono pabaigos komisija registruotąja pašto siunta išsiunčia pranešimą apie aukciono rezultatus ir nurodo tikslią datą ir laiką, kada bus pasirašoma nuomos sutartis (objektyviai įvertinusi realias aukciono laimėtojo galimybes atvykti pasirašyti nuomos sutartį), asmens, atsakingo už nuomos sutarties pasirašymo organizavimą, vardą, pavardę, telefono numerį, elektroninio pašto adresą, informaciją apie galimybę nuomos sutartį pasirašyti kitu laiku, suderintu su asmeniu, atsakingu už nuomos sutarties pasirašymo organizavimą.

24. Aukciono laimėtojas, negalintis nurodytu laiku atvykti pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai pranešti komisijai ir suderinti kitą nuomos sutarties pasirašymo datą. Jeigu aukciono dalyvis, pripažintas aukciono laimėtoju, atsisako sudaryti nuomos sutartį arba neatvyksta pasirašyti nuomos sutarties, išskyrus tuos atvejus, kai aukciono laimėtojas ne vėliau kaip per 5 darbo dienas nuo pranešimo gavimo praneša, kad negalės nurodytu laiku atvykti pasirašyti nuomos sutarties, ir suderina kitą nuomos sutarties pasirašymo laiką, pradinis įnašas jam negrąžinamas. Tokiu atveju komisijos sprendimu aukciono laimėtoju pripažįstamas kitas pagal eilę Aprašo 9 punkte nurodytus dokumentus pateikęs aukciono dalyvis, pasiūlęs didžiausią viešosios geležinkelių infrastruktūros objekto nuompinigių dydį.

25. Aukcionas laikomas neįvykusiu, jeigu pasibaigus dokumentų registravimo terminui negaunama nė vienos paraiškos, nustatoma, kad nė vienas aukciono dalyvis nepateikė visų Aprašo 9 punkte nurodytų dokumentų ir (arba) nesumokėjo pradinio įnašo, nė vienas aukciono dalyvis neatvyksta dalyvauti aukcione, išskyrus šio punkto antrojoje pastraipoje nurodytą atvejį. Tokiu atveju komisija protokole padaro įrašą „Aukcionas neįvyko“ ir pasirašo. Naujas to paties viešosios geležinkelių infrastruktūros objekto nuomos aukcionas gali būti skelbiamas ne vėliau kaip prieš 10 darbo dienų iki dokumentų registravimo pradžios.

Aukcionas laikomas įvykusiu, kai į aukcioną neatvyksta dalyvauti vienas užsiregistravęs dalyvis, tačiau iki dokumentų registravimo termino pabaigos yra pateiktas vokas su Aprašo 9 punkte nurodytais dokumentais ir siūlomas viešosios geležinkelių infrastruktūros objekto nuompinigių dydis yra ne mažesnis nei pradinis viešosios geležinkelių infrastruktūros objekto nuompinigių dydis.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

26. Aukciono metu surašomas aukciono protokolas. Aukciono protokolą pasirašo komisijos nariai ir aukciono laimėtojas, jeigu jis buvo atvykęs į aukcioną.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

27. Aukciono dalyviams, neatvykusiems į aukcioną, komisija per 5 darbo dienas po aukciono praneša raštu apie jo rezultatus (paštu išsiunčia pranešimus).

28. Aukciono dalyviams, kurie nelaimėjo aukciono, komisija per 5 darbo dienas po aukciono protokolo pasirašymo, išskyrus Aprašo 22 ir 24 punktuose nurodytus atvejus, grąžina jų sumokėtus pradinius įnašus į dokumentuose nurodytas finansų įstaigos (skyriaus, filialo) sąskaitas.

29. Aukciono laimėtojo pradinis įnašas įskaitomas į viešosios geležinkelių infrastruktūros objekto nuompinigius arba į sumą, skirtą nuomos sutarties įvykdymui užtikrinti, kuri nuomininkui įvykdžius nuomos sutartyje numatytus įsipareigojimus yra grąžinama pasibaigus nuomos sutarties galiojimui.

Punkto pakeitimai:

Nr. 351, 2019-04-10, paskelbta TAR 2019-04-18, i. k. 2019-06417

30. Viešosios geležinkelių infrastruktūros valdytojas bet kuriuo metu iki nuomos sutarties sudarymo turi teisę nutraukti aukciono procedūras, jeigu atsirado aplinkybių, kurių nebuvo galima numatyti iki paskelbiant aukcioną ar kurios paaiškėjo paskelbus aukcioną ir dėl kurių viešosios geležinkelių infrastruktūros objekto nuoma tampa negalima. Aukciono dalyviams apie priimtą sprendimą nutraukti aukciono procedūras pranešama ir pradinis įnašas jiems grąžinamas per 5 darbo dienas nuo sprendimo nutraukti aukciono procedūras priėmimo.

31. Nuomos sutartis sudaroma pagal Aprašo 1 priede pateiktą nuomos sutarties formą.

32. Viešosios geležinkelių infrastruktūros objekto perdavimas įforminamas viešosios geležinkelių infrastruktūros objekto perdavimo ir priėmimo aktu (toliau – aktas), parengtu pagal Aprašo 2 priede pateiktą akto formą. Aktą ne vėliau kaip per 5 darbo dienas nuo nuomos sutarties sudarymo pasirašo viešosios geležinkelių infrastruktūros valdytojas ir aukciono laimėtojas

III SKYRIUS

VIEŠOSIOS GELEŽINKELIŲ INFRASTRUKTŪROS OBJEKTŲ NUOMA NE AUKCIONO BŪDU

33. Asmenys, norintys išsinuomoti viešosios geležinkelių infrastruktūros objektus Kodekso 23 straipsnio 6 dalies 1–4 punktuose nurodytais atvejais ir sąlygomis, pateikia komisijai:

33.1. prašymą, kuriame turi būti nurodyta:

33.1.1. asmens ar jo įgalioto asmens vardas, pavardė ir gyvenamosios vietos adresas (šie reikalavimai taikomi fiziniams asmenims), juridinio asmens teisinė forma, pavadinimas, kodas ir buveinės adresas (šie reikalavimai taikomi juridiniams asmenims ar kitoms organizacijoms);

33.1.2. ketinamo išsinuomoti viešosios geležinkelių infrastruktūros objekto pavadinimas, adresas, kiti viešosios geležinkelių infrastruktūros objektą identifikuojantys duomenys;

33.1.3. viešosios geležinkelių infrastruktūros objekto naudojimo paskirtis (tikslas);

33.1.4. numatomas viešosios geležinkelių infrastruktūros objekto nuomos terminas;

33.2. juridinio asmens įstatų, jeigu pagal asmens registravimo vietos įstatymus toks asmuo privalo juos turėti, patvirtintą kopiją (šis reikalavimas taikomas juridiniams asmenims ar kitoms organizacijoms); jeigu minėtas dokumentas nepateikiamas, tačiau komisija, vertindama pateiktus dokumentus, jį gauna pati, laikoma, kad šiame papunktyje nustatytas reikalavimas įvykdytas.

34. Komisija ne vėliau kaip per 5 darbo dienas nuo Aprašo 33 punkte nurodytų dokumentų gavimo, o tuo atveju, jeigu pateiktas prašymas atlikti trumpalaikius neatidėliotinus darbus, – ne vėliau kaip kitą darbo dieną nuo Aprašo 33 punkte nurodytų dokumentų gavimo, įvertinusi, ar pateikti dokumentai atitinka Kodekso 23 straipsnio 6 dalies 1–4 punktuose nurodytas sąlygas, priima sprendimą tenkinti prašymą arba jo netenkinti (toliau – sprendimas).

35. Apie priimtą sprendimą, viešosios geležinkelių infrastruktūros objekto nuompinigių dydį, kurį viešosios geležinkelių infrastruktūros valdytojas nustato mutatis mutandis Taisyklių nustatyta tvarka, ir numatomą nuomos sutarties pasirašymo datą ir laiką, jeigu priimamas sprendimas tenkinti prašymą, asmeniui, norinčiam išsinuomoti viešosios geležinkelių infrastruktūros objektą, pranešama raštu ne vėliau kaip per 5 darbo dienas nuo sprendimo priėmimo, o tuo atveju, jeigu pateiktas prašymas atlikti trumpalaikius neatidėliotinus darbus, – sprendimo priėmimo dieną. Sprendime, kuriuo atsisakoma tenkinti prašymą, nurodoma atsisakymo išnuomoti viešosios geležinkelių infrastruktūros objektą priežastis.

36. Asmuo, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas, o tuo atveju, jeigu pateiktas prašymas atlikti trumpalaikius neatidėliotinus darbus, – ne vėliau kaip kitą darbo dieną nuo pranešimo gavimo apie tai pranešti komisijai ir suderinti su ja kitą nuomos sutarties pasirašymo datą.

37. Viešosios geležinkelių infrastruktūros valdytojas, išnuomodamas viešosios geležinkelių infrastruktūros objektą trumpalaikiams neatidėliotiniems darbams atlikti, ir asmuo ne vėliau kaip kitą darbo dieną po sprendimo priėmimo, o jeigu viešosios geležinkelių infrastruktūros objektas išnuomojamas Kodekso 23 straipsnio 6 dalies 1, 2, 3 punktuose (trumpalaikiams renginiams organizuoti) ir 4 punkte nurodytais atvejais, – ne vėliau kaip per 10 darbo dienų nuo sprendimo priėmimo sudaro nuomos sutartį. Nuomos sutartis sudaroma mutatis mutandis Aprašo 31 punkte nustatyta tvarka.

38. Viešosios geležinkelių infrastruktūros objekto perdavimas įforminamas mutatis mutandis Aprašo 32 punkte nustatyta tvarka.

IV SKYRIUS

BAIGIAMOSIOS NUOSTATOS

39. Komisijos sprendimai dėl viešosios geležinkelių infrastruktūros objektų nuomos organizavimo ar aukciono rezultatų skundžiami Lietuvos Respublikos civilinio proceso kodekso nustatyta tvarka.

––––––––––––––––––––

Priedo pakeitimai:

Nr. 889, 2016-08-31, paskelbta TAR 2016-09-08, i. k. 2016-23377

Viešosios geležinkelių infrastruktūros

objektų nuomos tvarkos aprašo
1 priedas

(Nuomos sutarties forma)

VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS SUTARTIS

____________________ d. Nr.

(data)

_______________________

(sudarymo vieta)

1. Nuomotojas	,

(viešosios geležinkelių infrastruktūros valdytojo teisinė forma, pavadinimas, kodas ir registracijos adresas)

atstovaujamas	,

(atstovo pareigos, vardas, pavardė)

veikiančio pagal	,

(atstovavimo pagrindas, dokumento data, numeris)

ir nuomininkas

(teisinė forma, pavadinimas, kodas ir registracijos adresas, jeigu nuomotojas yra juridinis

,

asmuo, arba vardas, pavardė, asmens kodas ir gyvenamosios vietos adresas, jeigu nuomotojas yra fizinis asmuo)

atstovaujamas	,

(atstovo vardas, pavardė)

veikiančio pagal	,

(atstovavimo pagrindas, dokumento data, numeris)

remdamiesi ______ m. __________ __ d. aukciono protokolu Nr. _______, sudarė šią viešosios geležinkelių infrastruktūros objekto, nenaudojamo viešosios geležinkelių infrastruktūros valdytojo funkcijoms atlikti, išskyrus viešosios geležinkelių infrastruktūros kelius (toliau – objektas), nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinamas Šalimi, o abu kartu – Sutarties šalimis.

2. Nuomotojas išnuomoja nuomininkui

(nuomojamo objekto pavadinimas, plotas, tūris,

.

kadastro Nr., adresas, objekto likutinė vertė, jeigu yra nustatyta, ir pan.)

3. Objektas skirtas _________________________________________veiklai vykdyti.

(nurodyti objekto naudojimo paskirtį)

4. Nuomininko mokamų nuompinigių dydis –

(suma skaičiais ir žodžiais)

_______________________________________________________ Eur per mėnesį / ketvirtį (nereikalingą žodį išbraukti). Jeigu nuomininkas yra pridėtinės vertės mokesčio (toliau – PVM) mokėtojas, nuomininko mokamų nuompinigių dydis su PVM –

(suma skaičiais ir žodžiais)

Eur per mėnesį / ketvirtį (nereikalingą žodį išbraukti).

Į objekto mėnesio nuompinigius įskaityti visi galimi mokesčiai ar kiti privalomi mokėjimai, kurie nustatyti ar gali būti nustatyti ir yra susiję su patalpomis, žemės sklypu ar nuomos mokesčiu.

5. Nuomininkas, be nuompinigių, kas mėnesį moka mokesčius už vandenį, energiją ir komunalines paslaugas, už kitas jam teikiamas paslaugas atsiskaito pagal atskirą susitarimą su nuomotoju.

6. Objekto nuomos terminas nustatomas nuo objekto perdavimo ir priėmimo akto pasirašymo dienos iki	.

(data žodžiais ir (ar) skaičiais)

7. Nuomotojas įsipareigoja per 5 (penkias) darbo dienas po Sutarties pasirašymo pagal objekto perdavimo ir priėmimo aktą perduoti nuomininkui Sutarties 2 punkte nurodytą objektą.

8. Nuomininko pareigos:

8.1. per 5 (penkias) darbo dienas po Sutarties pasirašymo priimti Sutarties 2 punkte nurodytą objektą pagal perdavimo ir priėmimo aktą;

8.2. Sutarties 2 punkte nurodytą objektą naudoti tik gavus visus leidimus, reikalingus veiklai;

8.3. Sutarties 2 punkte nurodytą objektą naudoti tik pagal paskirtį, nurodytą Sutarties 3 punkte;

8.4. laiku mokėti Sutartyje nustatytus nuompinigius ir atlikti kitus Sutartyje nurodytus mokėjimus;

8.5. laikytis sandėliavimo, gaisrinės saugos, sanitarinių, aplinkos apsaugos, darbo saugos reikalavimų ir kitų su objekto naudojimu susijusių teisės aktų reikalavimų, taip pat naudotis objektu taip, kad nebūtų pažeistos greta esančių patalpų (statinių) naudotojų teisės ir teisėti interesai;

8.6. visą Sutarties galiojimo laikotarpį savo lėšomis prižiūrėti objektą, užtikrinti objekto ir jame esančio turto apsaugą ir atlikti objekto ir jame esančios įrenginių ar kitokios instaliacijos einamojo remonto darbus, siekiant, kad objektas būtų tokios pat būklės, kokios perduotas nuomininkui, atsižvelgiant į fizinį objekto nusidėvėjimą;

8.7. sudaryti nuomotojo įgaliotam atstovui sąlygas tikrinti nuomojamo turto būklę.

9. Nuomininkas neturi teisės subnuomoti objekto (ar jo dalies) ar suteikti tretiesiems asmenims kokios nors kitos teisės naudotis objektu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti objekto nuomos teisės ar perduoti jos kaip turtinio įnašo kokiam nors trečiajam asmeniui ar kitaip suvaržyti Sutartyje nustatytų objekto nuomos teisių (šiame Sutarties punkte nurodytų įsipareigojimų nesilaikymas ar netinkamas laikymasis laikomas esminiu Sutarties pažeidimu).

10. Sutartis nesuteikia nuomininkui teisės objekto adresu registruoti savo ar savo filialų, atstovybių ar antrinių įmonių, taip pat klientų ar kitų susijusių asmenų buveinių.

11. Nuomininkui draudžiama be rašytinio nuomotojo sutikimo atlikti objekto kapitalinio remonto ar rekonstravimo darbus (pagerinti objektą). Nuomininkas turi teisę be išankstinio nuomotojo sutikimo savo lėšomis atlikti objekto patobulinimus ir pertvarkymus, reikalingus tam, kad objektą būtų galima panaudoti pagal paskirtį, nurodytą Sutarties 3 punkte, jeigu tokie patobulinimai ir pertvarkymai nesusiję su objekto rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

12. Nuomininkas įsipareigoja, pasibaigus Sutarties terminui arba Sutartį nutraukus prieš terminą, perduoti objektą pagal objekto priėmimo ir perdavimo aktą tvarkingą, tokios pat būklės, kokios jis perduotas nuomininkui, atsižvelgiant į fizinį objekto nusidėvėjimą, su visais padarytais pertvarkymais, kurių negalima atskirti be žalos objektui. Nuomininkui neatlyginamos objekto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už objekto pagerinimą.

13. Objekto nuompinigiai ir kiti Sutartyje nurodyti mokesčiai pradedami skaičiuoti ir mokėti nuo objekto perdavimo ir priėmimo akto pasirašymo dienos.

14. Jeigu nuomininkas nesumoka objekto nuompinigių ir (ar) kitų mokesčių ir neatlieka kitų mokėjimų Sutartyje nustatytu laiku, jis moka nuomotojui 0,05 procento dydžio delspinigius už kiekvieną uždelstą dieną nuo laiku nesumokėtos sumos su PVM.

15. Už objekto pabloginimą nuomininkas atsako Lietuvos Respublikos civilinio kodekso nustatyta tvarka.

16. Sutartis pasibaigia:

16.1. pasibaigus jos terminui;

16.2. Sutarties šalių susitarimu;

16.3. nuomotojui nutraukus Sutartį prieš terminą, jeigu nuomininkui išnuomoto objekto reikia nuomotojo reikmėms; nuomotojas, norintis nutraukti Sutartį prieš terminą, turi raštu ____________________________ įspėti nuomininką, kad jam išnuomoto objekto reikia

(įspėjimo terminas)

nuomotojo reikmėms;

16.4. kitais Lietuvos Respublikos civilinio kodekso nustatytais atvejais.

17. Papildomos sąlygos:	.

18. Sutartis įsigalioja jos pasirašymo dieną ir galioja iki visiško įsipareigojimų pagal Sutartį įvykdymo.

19. Sutarties pakeitimai ir papildymai galioja, jeigu jie sudaryti raštu ir nustatyta tvarka pasirašyti abiejų Sutarties šalių.

20. Ginčai dėl Sutarties sprendžiami Lietuvos Respublikos civilinio proceso kodekso nustatyta tvarka.

21. Sutartį nuomotojas registruoja Nekilnojamojo turto registre.

22. Sutartis sudaryta ___ egzemplioriais, kurių vienas paliekamas nuomotojui, kiti ________ egzemplioriai įteikiami	.

(nuomininko ar jam atstovaujančio asmens vardas ir pavardė)

23. Sutarties priedai:

23.1. viešosios geležinkelių infrastruktūros objekto perdavimo ir priėmimo aktas;

23.2. kiti nuomojamo viešosios geležinkelių infrastruktūros objekto dokumentai ir priedai, kurie būtini, kad būtų galima naudotis šiuo objektu.

Nuomotojas

Nuomininkas

Nuomotojas	_______________	____________________

(parašas)	(vardas ir pavardė)

A. V.

Nuomininkas	________________	____________________

(parašas)	(vardas ir pavardė)

A. V. (jeigu reikalavimas turėti antspaudą nustatytas įstatymuose)

––––––––––––––––––––

Priedo pakeitimai:

Nr. 889, 2016-08-31, paskelbta TAR 2016-09-08, i. k. 2016-23377

Viešosios geležinkelių infrastruktūros

objektų nuomos tvarkos aprašo
2 priedas

(Perdavimo ir priėmimo akto forma)

VIEŠOSIOS GELEŽINKELIŲ INFRASTRUKTŪROS OBJEKTO

perdavimo ir PRIĖMIMO AKTAS

______________ Nr.____________

(data)

_____________________

(sudarymo vieta)

Nuomotojas	,

(viešosios geležinkelių infrastruktūros valdytojo teisinė forma, pavadinimas, kodas ir registracijos adresas)

atstovaujamas	,

(atstovo pareigos, vardas, pavardė)

veikiančio pagal	,

(atstovavimo pagrindas, dokumento data, numeris)

perduoda, o nuomininkas

(teisinė forma, pavadinimas, registracijos numeris ir adresas,

jeigu nuomotojas yra juridinis asmuo, arba vardas, pavardė ir gyvenamosios vietos adresas, jeigu nuomotojas

,

yra fizinis asmuo)

atstovaujamas	,

(atstovo pareigos, vardas, pavardė)

veikiančio pagal	,

(atstovavimo pagrindas, dokumento data, numeris)

priima viešosios geležinkelių infrastruktūros objektą

(perduodamo objekto pavadinimas, plotas,

tūris, kadastro numeris, adresas ir pan.)

.

Perdavė

________________________________	_____________ _______________________

(nuomotojo atstovo pareigų pavadinimas)	(parašas)	(vardas ir pavardė)

A.V.

Priėmė

________________________________	_____________ _______________________

(nuomininko ar jo atstovo pareigų pavadinimas)	(parašas)	(vardas ir pavardė)

A.V. (jeigu reikalavimas turėti antspaudą nustatytas įstatymuose)

––––––––––––––––––––

Priedo pakeitimai:

Nr. 889, 2016-08-31, paskelbta TAR 2016-09-08, i. k. 2016-23377

Pakeitimai:

1.

Lietuvos Respublikos Vyriausybė, Nutarimas

Nr. 889, 2016-08-31, paskelbta TAR 2016-09-08, i. k. 2016-23377

Dėl Lietuvos Respublikos Vyriausybės 2014 m. birželio 11 d. nutarimo Nr. 525 „Dėl Viešosios geležinkelių infrastruktūros objektų nuomos tvarkos aprašo patvirtinimo“ pakeitimo

2.

Lietuvos Respublikos Vyriausybė, Nutarimas

Nr. 351, 2019-04-10, paskelbta TAR 2019-04-18, i. k. 2019-06417

Dėl Lietuvos Respublikos Vyriausybės 2014 m. birželio 11 d. nutarimo Nr. 525 „Dėl Viešosios geležinkelių infrastruktūros objektų nuomos tvarkos aprašo patvirtinimo“ pakeitimo